ลุ้น SET บวกต่อ รับ “กนง.” คงดบ. – ราคาน้ำมันขึ้น
ลุ้น SET บวกต่อ รับ “กนง.” คงดบ. - ราคาน้ำมันขึ้น
25 มี.ค. 2564

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้มีโอกาสที่จะดีดตัวขึ้นได้ในทิศทางเดียวกับตลาดหุ้นในภูมิภาคเอเชียที่มีการดีดกลับขึ้นไป โดยยังได้แรงหนุนจากคณะกรรมการนโยบายการเงิน (กนง.) ที่คงอัตราดอกเบี้ยนโยบาย แม้จะมีการปรับลดคาดการณ์อัตราการขยายตัวของเศรษฐกิจไทยปี 64 มาที่ 3.0% แต่หากมองดูองค์ประกอบต่าง ๆ ยังดีอยู่ มีเพียงแต่ภาคการท่องเที่ยวที่ยังชะลอตัวอยู่
สำหรับราคาน้ำมันที่ปรับตัวขึ้นไปเมื่อคืนที่ผ่านมาก็น่าจะช่วยหนุนหุ้นในกลุ่มพลังงานได้บ้าง แต่อาจจะถูกกดดันจากแบตเตอรี่ไฟฟ้าที่มีการเร่งตัวขึ้น
พร้อมให้แนวรับ 1,560 จุด ส่วนแนวต้าน 1,580 จุด